Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 375

a) A szóbeli vizsga tartalma: Forráskiadványok — Tudományáganként ismernie kell a legfontosabb összefoglaló munkákat a kezdetektõl napjainkig. Ismernie kell azok szellemi színvonalát, korszerûségét, pillanatnyi fellelhetõségét. Tudnia kell, mi az, ami reprintben újra a piacra került. — Szakterületenként kell számot adnia ismereteirõl (történelmi forráskiadványok; a történelem segédtudományainak forrásai; néprajzi, nyelvészeti, irodalomtörténeti, természettudományi forráskiadványok; gyermekkönyvek elsõ kiadásai; bibliakiadások; szótárak, lexikonok, enciklopédiák forráskiadványai stb.). Könyv- és folyóirattörténet — A jelöltnek elsõsorban a Magyarországon megjelent könyveket és folyóiratokat kell ismernie, fõleg a nyomtatás idõszakától. — Tudnia kell, mi a feladata egy muzeális korú töredékkel, milyen szakirodalomból lehet a töredék adatai után nyomozni, és ennek alapján, hogyan lehet megállapítani a szerzõt és a mû címét. — Ismernie kell a hallgatónak az elmúlt századok nyomdáit, legfontosabb könyveit, illetve folyóiratait, valamint azt, hogy mennyi maradt belõlük az utókorra. Bibliográfia — A jelöltnek a bibliográfiák, katalógusok, könyvjegyzékek segítségével fel kell dolgoznia a megvásárolt régi könyvanyagot. Ehhez fel kell oldania a nemzetközi rövidítéseket, értenie kell az utalásokat magyar vagy idegen nyelven is. — A külföldi árverési katalógusok alapján önállóan meg kell becsülnie egy-egy könyv nemzetközi értékét is. Könyvillusztráció- (metszetek) és könyvkötéstörténet — A jelöltnek egy mû tartalmi értékén túl fel kell ismernie mûvészi értékét is. — Meg kell állapítania egy mû grafikai illusztrációjának eljárását (fametszet, rézmetszet, rézkarc, litográfia stb.), a könyv különleges kötésének korstílusát, technikai eljárását, ritkaságjellegét és mûvészi szintjét. Az antikváriumok gazdálkodása és marketingtevékenysége — A jelöltnek ismernie kell a régi könyvekkel foglalkozó intézményeket, könyvtárakat és gyûjteményeket. — Ismernie kell az értékes és muzeális könyvek védelmérõl szóló jogi elõírásokat. — Meg kell csinálnia egy antikvárium bolti adminisztrációját, a könyvárverések szervezésével kapcsolatos munkákat. Tudja alkalmazni a marketing kommunikációs módszereket.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes